תקנות נכי רדיפות הנאצים (סוגי הוצאות שרואים אותן כהוצאות בהשגת קיצבה או מענק)

{{ח:התחלה}}
{{ח:כותרת|תקנות נכי רדיפות הנאצים (סוגי הוצאות שרואים אותן כהוצאות בהשגת קיצבה או מענק), תש״ל–1969}}
{{ח:קטע3||תקנות בדבר סוגי הוצאות שרואים אותן כהוצאות בהשגת קיצבה או מענק ושיעוריהן המקסימליים}}

{{ח:פתיח-התחלה}}
{{ח:תיבה|ק״ת תש״ל, 108|תקנות נכי רדיפות הנאצים (סוגי הוצאות שרואים אותן כהוצאות בהשגת קיצבה או מענק)|https://olaw.org.il/takanot/takanot-2456.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק נכי רדיפות הנאצים#סעיף 3ז|סעיפים 3ג}} {{ח:חיצוני|חוק נכי רדיפות הנאצים#סעיף 24|ו־24}} {{ח:חיצוני|חוק נכי רדיפות הנאצים|לחוק נכי רדיפות הנאצים, תשי״ז–1957}}, ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה, ”תביעה“, ”טיפול בתביעה“ ו”טיפול בתביעה בחוץ לארץ“ – כמשמעותם {{ח:חיצוני|חוק התביעות של קרבנות השואה (הסדר הטיפול)|בחוק התביעות של קרבנות השואה (הסדר הטיפול), תשי״ז–1957}} (להלן – חוק התביעות).

{{ח:סעיף|2|הוצאות בהשגת קיצבה או מענק}}
{{ח:ת}} ההוצאות המפורטות להלן יראו אותן כהוצאות בהשגת קיצבה או מענק לענין {{ח:חיצוני|חוק נכי רדיפות הנאצים|החוק}}:
{{ח:תת|(1)}} שכר טרחה בעד טיפול בתביעה הן בישראל והן בחוץ לארץ, להשגת קיצבה או מענק;
{{ח:תת|(2)}} דמי נסיעה מישראל לחוץ לארץ לשם השגת קיצבה או מענק ושיבה לישראל;
{{ח:תת|(3)}} הוצאות מחיה ומגורים בעת השהיה בחוץ לארץ, לשם השגת קיצבה או מענק;
{{ח:תת|(4)}} הוצאות אחרות הקשורות בהשגת קיצבה או מענק.

{{ח:סעיף|3|הנסיעה והשהיה בחוץ לארץ לשם השגת קיצבה או מענק}}
{{ח:תת|(א)}} יראו נסיעה לחוץ לארץ ושהיה בחוץ לארץ כנסיעה או שהיה לשם השגת קיצבה או מענק אם הנסיעה לחוץ לארץ והשהיה בחוץ לארץ היו לאחת מהמטרות המפורטות להלן:
{{ח:תתת|(1)}} להיבחן בפני רשויות אותה מדינה בחוץ לארץ בשפת אותה מדינה, כשידיעת השפה האמורה מהווה תנאי לזכאותו של הנכה לקיצבה או למענק;
{{ח:תתת|(2)}} להיבדק בבדיקה רפואית כדי לקבוע זכאותו של הנכה לקיצבה או למענק או לקביעת שיעורם;
{{ח:תתת|(3)}} למסור עדות בפני בית משפט באותה מדינה שדן בתביעתו של הנכה לקיצבה או למענק.
{{ח:תת|(ב)}} לא יראו כשהיה בחוץ לארץ לשם השגת קיצבה או מענק אותה תקופה העולה על שלושים יום בכל שהיה ושהיה.

{{ח:סעיף|4|שיעור מקסימלי של שכר טרחה}}
{{ח:תת|(א)}} השיעור המקסימלי של שכר טרחה כאמור {{ח:פנימי|סעיף 2|בפסקה (1) לתקנה 2}} לאדם בישראל לא יעלה על השיעור המקסימלי שנקבע {{ח:חיצוני|חוק התביעות של קרבנות השואה (הסדר הטיפול)|בחוק התביעות}} או {{ח:חיצוני|תקנות התביעות של קרבנות השואה (הסדר הטיפול)|בתקנות שהותקנו על פיו}}.
{{ח:תת|(ב)}} נעשה הטיפול בתביעה כאמור שלא על ידי אדם בישראל, לא יעלה השיעור המקסימלי של שכר טרחה כאמור {{ח:פנימי|סעיף 2|בפסקה (1) לתקנה 2}} על השיעור המקסימלי שנקבע {{ח:חיצוני|חוק התביעות של קרבנות השואה (הסדר הטיפול)#סעיף 10|בסעיף 10(ב) לחוק התביעות}}, אלא שבכל מקום {{ח:חיצוני|חוק התביעות של קרבנות השואה (הסדר הטיפול)#סעיף 10|באותו סעיף}} בו נאמר 15%, יראו כאילו נאמר 25%.

{{ח:סעיף|5|השיעור המקסימלי של דמי נסיעה}}
{{ח:ת}} השיעור המקסימלי של דמי נסיעה מישראל לחוץ לארץ ושיבה לישראל כאמור {{ח:פנימי|סעיף 2|בפסקה (2) לתקנה 2}} לא יעלה על דמי הנסיעה בדרך הקצרה ביותר מישראל למקום השהיה בחוץ לארץ לאחת המטרות כמפורט {{ח:פנימי|סעיף 3|בתקנה 3}}.

{{ח:סעיף|6|השיעור המקסימלי של הוצאות מחיה}}
{{ח:ת}} השיעור המקסימלי של הוצאות מחיה ומגורים כאמור {{ח:פנימי|סעיף 2|בפסקה (3) לתקנה 2}} יהיה בשיעור ההוצאות שהשתלמו ביום ההוצאה, לעובד המדינה בדרגה ט״ו של הדירוג האחיד ששהה לרגל תפקידו כעובד המדינה באותה ארץ שבה שהה הנכה.

{{ח:סעיף|7|השיעור המקסימלי של הוצאות אחרות}}
{{ח:ת}} השיעור המקסימלי של הוצאות אחרות כאמור {{ח:פנימי|סעיף 2|בפסקה (4) לתקנה 2}} יהיה 200 לירות.

{{ח:סעיף|8|ראיות}}
{{ח:ת}} נכה ימציא לרשות המוסמכת ראיות בדבר אלה:
{{ח:תת|(1)}} היות הנסיעה לחוץ לארץ והשהיה בחוץ לארץ נסיעה ושהיה לשם השגת קיצבה או מענק כאמור {{ח:פנימי|סעיף 3|בתקנה 3}};
{{ח:תת|(2)}} ההוצאות כאמור {{ח:פנימי|סעיף 2|בפסקאות (1) ו־(2) לתקנה 2}} שהוציא.

{{ח:סעיף|9|תחילה}}
{{ח:ת}} תחילתן של תקנות אלה ביום תחילתו של {{ח:חיצוני|חוק נכי רדיפות הנאצים|החוק}}.

{{ח:סעיף|10|השם}}
{{ח:ת}} לתקנות אלה ייקרא ”תקנות נכי רדיפות הנאצים (סוגי הוצאות שרואים אותן כהוצאות בהשגת קיצבה או מענק), תש״ל–1969“.

{{ח:חתימות|י״ח באלול תשכ״ט (1 בספטמבר 1969)}}
* '''זאב שרף'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]